पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल का बायो वेस्ट प्रबंधन कमजोर होने के कारण कोविड वार्डों का अपशिष्ट उड़कर जेल रोड स्थित सरकारी आवासाें तक पहुंच रहा है। बायो अपशिष्ट को लेकर अधिकारियों ने सिविल सर्जन को पत्र लिखा है कि अस्पताल प्रशासन कचरे का निपटान ठीक से कराए जिससे कोविड संक्रमण फैलने से रोका जा सके। शनिवार को कोविड वार्डों से फेंकी गईं पीपीई किट से लेकर पलंगों की चादर जिला अस्पताल के पिछवाड़े में पड़ी थीं। वहां से होकर लोगों का आना-जाना रहता है। इसके अलावा कोविड वार्ड के नीचे ऑक्सीजन गैस की सप्लाई के रेग्युलेटर लगे हैं वहां 12-12 घंटे की ड्यूटी के लिए आउटसोर्स कंपनी के कर्मचारी काम कर रहे हैं।
बायो अपशिष्ट के कारण उनमें संक्रमण का खतरा पैदा हो रहा है। वहीं जिला अस्पताल के कोविड वार्ड से फेंकीं गईं पीपीई किट व पलंगों का डिस्पोजल चादर बुधवार को उड़कर अस्पताल परिसर से जेल रोड स्थित सरकारी आवासों तक पहुंच गईं। इससे सरकारी आवासों में रह रहे अफसरों को चिंता हुई कि बायो अपशिष्ट से कोरोना संक्रमण सरकारी आवासों में फैल सकता है। पुलिस अधिकारियों ने अस्पताल प्रबंधन से कहा है कि व्यवस्थाओं में सुधार की जरूरत है। कचरा उड़कर आवासाें तक आया तो जेल रोड पर अस्पताल के सभी निकास द्वारा बंद करा दिए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn